text: På spøgelses-jagt i landsbymuseum
  11 april 2011 kl. 12.50
  Wellings Landsbymuseum i Lintrup er et særpræget museum, hvor man kan gå på opdagelse i en hel landsby - og i aften jagter TV SYD spøgelser i museet.
  Indeholder museet i Lintrup mere end kultur. Gæster får gåsehud, og en hund nægter at gå ind i et rum. Derfor er der bestilt hjælp til spøgelsesjagt en sen aftentime.
  Museumsleder Jytte Sørensen oplevet flere uforklarlige ting på stedet og hun har fået besøg af gruppen Ghosthunting.dk.
  De har sagt ja til at undersøge stedet for spøgelser.
  Ghosthunting.dk er en gruppe fra Silkeborg, som har specialiseret sig i paranormal aktivitet - som spøgeriet også kaldes.
  Thomas Andersen dannede gruppen i 2008 og siden har de med infrarøde kameraer jagtet det alle spøgelsesjægere drømmer om..
  TV SYD er med ved nidnatstide, da lyset bliver slukket og jagten går ind.
  Se resultaterne af Ghosthunting.dks spøgelsesjagt i Wellings Landsbymuseum på linket ved siden af denne artikel, så kan I jo selv dømme om det spøger på museet.
  Se resultatet af spøgelsesjagten her
  